Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: jogainak kollektív kezelésére létrejött szervezet. Tevékenységének alapjait az 1999. évi LXXVI. törvény a szerzői
Paragraph Index: 252

4. Árverési katalógusok Megengedhető művészeti alkotások díj- és engedélymentes — azaz csak bejelentési kötelezettség melletti — reprodukciója olyan katalógusok céljára, amelyek a műalkotások kereskedelmi forgalomban való értékesítése során közreműködő aukciós(árverező)házak, galériák stb. által kerülnek kiadásra, és amelyek egyedüli és kizárólagos célja a műtárgyak árverésen való értékesítésének elősegítését szolgálják, és kizárólag az aukció keretében kerülnek terjesztésre, értékesítésre. A reprodukciók ilyen módon való felhasználásának feltétele, hogy a műtárgyak értékesítése után, az Szjt. 70. és 100. §-ban foglalt, ún. „5%-os” jogdíj és járulék maradéktalanul megfizetésre kerüljön, illetőleg a szükséges adatszolgáltatásoknak is eleget tegyen a műkereskedő. A jogszerű felhasználás további feltétele, hogy az árverezés megkezdése előtt, a katalógus összeállítását és megjelenését követően haladéktalanul juttassa el a katalógus 1 példányát a kereskedő a HUNGART számára. Abban az esetben, ha az árverezés után fizetési és egyéb kötelezettségeinek mégsem tenne eleget, úgy a HUNGART katalógusban reprodukált művek után, az általános tarifák szerinti díj fizetésére is kötelezni fogja. 2001/4. szám

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes